**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2023.**

Broj RKP – a: 21519

Matični broj: 03126439

OIB: 23451386899

Naziv obveznika: Srednja škola Glina,

Adresa obveznika: Frankopanska 30, Glina

Oznaka razine: 31

Šifra djelatnosti: 8532

Razdjel: 000

Šifra županije/grada: 121 Sisačko-moslavačka županija/ Glina

Srednja škola Glina posluje u skladu sa Zakonom o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 98/18, 98/19, 64/20, 151/22, 156/23) te Statutom Škole. Srednja škola obavlja djelatnost srednjoškolskog obrazovanja te gospodarsku djelatnost iznajmljivanja krovne površine (solarni paneli privremeno izmješteni sa krova škole zbog obnove zgrade). Srednjoškolsko obrazovanje odvijalo se do 31.08.2022. u dva objekta (modularna škola i dio zgrade škole koji ima zelenu naljepnicu) u jednoj smjeni. Školske godine 2022./2023. počeli su radovi na obnovi zgrade Srednje škole Glina te se nastava odvija u modularnom objektu. Ravnateljica, stručni suradnici, zbornica, školska knjižnica te administrativno i pomoćno tehničko osoblje smješteno je u kontejnerima pored škole.

Godišnji financijski izvještaji Srednje škole Glina sastavljeni su nakon što su proknjižene sve poslovne promjene, događaji i transakcije za razdoblje 1. siječnja - 31. prosinca 2023. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (Narodne novine broj 03/15, 93/15, 135/15, 2/17, 28/17, 112/18, 126/19, 145/20 i 32/21) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2024. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica za Financijsko izvještavanje u sustavu proračuna i Registar proračunskih i izvanproračunskih korisnika (RKPFI). Osoba odgovorna za sastavljanje financijskog izvještaja je voditelj računovodstva Dario Rožanković, a odgovorna osoba za predaju financijskog izvještaja je ravnateljica Marija Margušić-Novosel.

o **Bilješke uz Bilancu** – **Obrazac BIL**

* Bilješka broj 1- ***Uredska oprema i namještaj***- Stanje na dan 1.1.2023. iznosi 140.549,77 €, a na dan 31.12.2023. iznosi 165.419,56 €. Promjene na ovom kontu su bile zbog nabave namještaja i opreme.
* Bilješka broj 2 –***Knjige*** – Stanje na dan 1. 1. 2023. iznosi 26.938,08 €, a na dan 31. 12. 2023. iznosi 28.080,46 €. Rast vrijednosti je zbog nabave knjiga za školsku knjižnicu iz sredstava doznačenih od Ministarstva znanosti i obrazovanja i Sisačko-moslavačke županije.
* Bilješka broj 3 – ***Novac u banci i blagajni***– Stanje novčanih sredstava na računima na dan 31.12.2023. godine iznosi 91.294,16 €. Novčana sredstva nalaze se na dva žiro računa. Jedan žiro račun otvoren je za potrebe redovitog poslovanja škole i na njemu je saldo 31.12.2023. 55.307,74 €. Navedena sredstva namijenjena su za podmirivanje obveza nastalih u prosincu 2023. s dospijećem plaćanja u siječnju 2024. godine te za ostale potrebe tekućeg poslovanja. Drugi žiro račun škole otvoren je 2021. godine za uplate donacija za obnovu potresom uništene škole. Njegov saldo na datum 31.12.2023. je 35.986,42 €.
* **Bilješke uz Izvještaj o prihodima i rashodima, primicima i izdacima – Obrazac PR-RAS**
* Bilješka broj 1- ***6362- Kapitalne pomoći proračunskim korisnicima iz proračuna koji im nije nadležan-***Stanje na ovoj poziciji iznosi 438,00 €, a odnosi se na novčana sredstva za nabavu lektira za školsku knjižnicu. Navedena sredstva osiguralo je Ministarstvo znanosti i obrazovanja.
* Bilješka broj 2 - ***6381- Tekuće pomoći temeljem prijenosa EU sredstava*** - Stanje na ovoj poziciji iznosi 19.357,60 €, a odnosi se na završnu isplatu novčanih sredstava za Erasmus projekte ˝Prilika za sve˝, ˝Tolerance rules˝, ˝Preventivni projekti˝, ˝Lukine crte˝ i ˝UHSR Erasmus+: Innovative School Leaders for Green and Digital Transformation˝.
* Bilješka broj 3 -  ***6615* - *Prihodi od prodaje proizvoda i robe* –** Stanje na ovoj poziciji iznosi 225,00 €, a odnosi se na prihode od prijepisa i duplikata svjedodžbi koje je Srednja škola Glina ostvarila u 2023. godini
* Bilješka broj 4 - ***6711* - *Prihodi iz nadležnog proračuna za financiranje rashoda poslovanja*** – u 2023. godini iznosi 149.845,10 €, a odnosi se na prihode osnivača Sisačko-moslavačke županije za materijalne rashode.
* Bilješka broj 5 - **3212 - Naknade za prijevoz, za rad na terenu i odvojeni život-** u 2023. godini je na prijevoz djelatnika utrošeno 30.793,34 €.
* Bilješka broj 6 - ***3221 - Uredski materijal i ostali materijalni rashodi*** - U izvještajnom razdoblju ostvareno je 7.153,43 €. Navedeni iznos odnosi se na troškove uredskog materijala.
* Bilješka broj 7 - ***3236- Obvezni i preventivni zdravstveni pregledi zaposlenika*** - U izvještajnom razdoblju ostvareno je 3.116,50 €.
* Bilješka broj 8 – ***X006 – Višak prihoda i primitaka raspoloživ u sljedećem razdoblju*** Stanje na navedenoj poziciji iznosi 19.014,04 €. Navedeni višak koristit će se u sljedećem obračunskom razdoblju.

**o Bilješke uz Izvještaj o obvezama – Obrazac OBVEZE**

* Bilješka broj 1 – **V001** - ***Stanje obveza na dan 01. siječnja*** iznosi 3.635,54 €, a odnosi se na obveze financijskog izvješća za 2023. godinu.
* Bilješka broj 2 – **V009** - ***Stanje nedospjelih obveza na kraju izvještajnog razdoblja*** iznosi 4.193,36 €, a odnosi se na obveze koje nisu podmirene jer imaju dospijeće u siječnju 2024. godine.

Datum: 31.01.2024.

Voditelj računovodstva Zakonski predstavnik

Dario Rožanković Marija Margušić- Novosel, prof.